钦定古今图书集成/明伦汇编/闺媛典/第210卷 > 蔡文盛妻陈氏〈杨氏附〉
## 钦定古今图书集成/明伦汇编/闺媛典/第210卷 > 蔡文盛妻陈氏〈杨氏附〉

按《延平府志》：“陈氏，孝廉蔡文盛妻，尤溪人。夫亡，氏年
二十四，遗孤纶尚孩，家无儋石，矢志冰霜，纺绩教纶，
成岁贡，寻客死。其妻杨氏年三十九，抚遗孤梦旸，誓
死靡他，姑妇形影相吊，朝夕拮据，惟旸是育是诲。万
历庚子，旸举于乡。陈与杨皆卒，陈年七十一，杨六十
九。万历元年，县令表其门。”